APSPRIEDES NOTEIKUMI
Atklāts konkurss
“Dažādu konteineru iegāde”
identifikācijas Nr. VALIC 2025/015/BN-P-AK

Valsts aizsardzības loģistikas un iepirkumu centrs (turpmāk – Centrs) saskaņā ar Publisko iepirkumu likuma (turpmāk – PIL) 18. panta otro prim daļu rīko apspriedi par plānotā atklāta konkursa “Dažādu konteineru iegāde”, identifikācijas Nr. VALIC 2026/015/BN-P-AK, nolikumā iekļaujamajām prasībām.
1. Apspriedes mērķis: informēt ieinteresētos piegādātājus par plānoto iepirkumu un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1. Iepirkuma priekšmets ir dažādu konteineru iegāde, saskaņā ar tehniskajām specifikācijām. Iepirkuma priekšmets ir sadalīts šādās daļās:
2.1.1. Iepirkuma priekšmeta 1. daļa “Sadzīves konteiners (veids Nr.1) ar kondicionieri iebūvētu nišā un Sadzīves konteiners (veids Nr.2) ar kondicionieri”;
2.1.2. Iepirkuma priekšmeta 2. daļa “Personāla īslaicīgas dzīvošanas konteiners (veids Nr.1) ar kondicionieri iebūvētu nišā un Personāla īslaicīgas dzīvošanas konteiners (veids Nr.2) ar kondicionieri”;
2.1.3. Iepirkuma priekšmeta 3. daļa “Dubultais biroja konteiners”;
2.2. Plānotie pasūtījuma apjomi 2026. - 2029. gadā:
2.2.1. Iepirkuma priekšmeta 1. daļā:
2.2.1.1.  līguma 1. gadā – 15 (piecpadsmit) gab.;
2.2.1.2.  līguma 2. gadā – 6 (seši) gab.;
2.2.1.3. [bookmark: _Hlk238457678] līguma 3. gadā – 3 (trīs) gab.;
2.2.1.4.  līguma 4. gadā – 6 (seši) gab.
2.2.2. Iepirkuma priekšmeta 2. daļā:
2.2.2.1.  līguma 1. gadā – 40 (četrdesmit) gab.;
2.2.2.2.  līguma 2. gadā – 7 (septiņi) gab.;
2.2.2.3.  līguma 3. gadā – 51 (piecdesmit viens) gab.;
2.2.2.4.  līguma 4. gadā – 36 (trīsdesmit seši) gab.
2.2.3. Iepirkuma priekšmeta 3. daļā:
2.2.3.1. [bookmark: _Hlk221093884] līguma 1. gadā – 10 (desmit) gab.;
2.2.3.2.  līguma 2. gadā – 22 (divdesmit divi) gab.;
2.2.3.3.  līguma 3. gadā – 6 (seši) gab.;
2.2.3.4.  līguma 4. gadā – 23 (divdesmit trīs) gab.
2.3. CPV kods: 44211100-3 (Modulāras un pārvietojamas konstrukcijas).
3. Apspriedes norise:
3.1. Apspriedes laikā ieinteresētie piegādātāji var iepazīties ar pretendentu kvalifikācijas prasībām, kuras norādītas pievienotajā dokumentā “Dokumentācijas pilnveides priekšlikumi” (veidlapa) (1. pielikums), un tehnisko specifikāciju (2. pielikums) prasībām un sniegt priekšlikumus iepirkuma dokumentācijas pilnveidei.
3.2. Apspriedes norises laiks: datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā par apspriedi un Elektronisko iepirkumu sistēmā e-konkursu apakšsistēmā šīs apspriedes sadaļā “Termiņi”.
4. Ieinteresēto piegādātāju priekšlikumu iesniegšanas kārtība:
4.1. [bookmark: _Hlk193463000]Ieinteresētie piegādātāji priekšlikumus norāda dokumentācijas pilnveides priekšlikumu veidlapā un noteiktajā termiņā iesniedz Elektronisko iepirkumu sistēmā e-konkursu apakšsistēmā šīs apspriedes sadaļā “Pretendentu jautājumi un komentāri”. 
4.2. Ieinteresētie piegādātāji priekšlikumus sagatavo konstruktīvi, sniedzot objektīvu un konkrētu pamatojumu iepirkuma dokumentācijas pilnveidei. 
4.3. Ieinteresētie piegādātāji izvērtē, vai priekšlikumos ietvertā informācija ir uzskatāma par komercnoslēpumu vai konfidenciālu informāciju, un attiecīgi to norāda iesniegtajos priekšlikumos.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaut iepirkuma dokumentācijā. Jautājumi par iepirkuma priekšmetu nav uzskatāmi par priekšlikumiem, un uz tiem apspriedes ietvaros iepirkuma komisija atbildi nesniedz.
5.2. Iepirkuma komisija ieinteresētajiem piegādātājiem par iesniegtajiem priekšlikumiem nesniedz detalizētu izvērtējumu un pamatojumu priekšlikumu iekļaušanai vai neiekļaušanai iepirkuma dokumentācijā.
5.3. Iepirkuma komisija ieinteresēto piegādātāju priekšlikumus izvērtē un sagatavo apspriedes ziņojumu, kurā norāda apspriedes dalībniekus, to priekšlikumus, pasūtītāja galvenos secinājumus un vērtējumu par apspriedes laikā saņemtajiem priekšlikumiem un iespējamo konkurenci iepirkumā.
5.4. Ārpus Elektronisko iepirkumu sistēmas un pēc apspriedes termiņa beigām iesniegtie priekšlikumi netiek iekļauti apspriedes ziņojumā.
5.5. Apspriedes ziņojums ir vispārpieejama informācija un to publicē Elektronisko iepirkumu sistēmā e-konkursu apakšsistēmā šīs apspriedes sadaļā “Komisijas atbildes un skaidrojumi”.
6. Apspriedei publicējamā informācija:
6.1. 1. pielikums - Dokumentācijas pilnveides priekšlikumi (veidlapa);
6.2. 2. pielikums - Tehnisko specifikāciju projekti.

Centrs jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
VALIC 2026/015/BN-P-AK
